รูปภาพประกอบด้วย เมฆ, อาคาร, ท้องฟ้า, กลางแจ้ง

คำอธิบายที่สร้างโดยอัตโนมัติ

**"เมืองโบราณศรีเทพ" เมืองเก่าทรงคุณค่า มรดกโลกแห่งใหม่ของไทย**

นับเป็นเรื่องที่น่ายินดีอีกครั้ง ที่ประเทศไทยของเรามีมรดกโลกเพิ่มขึ้นอีกแห่ง คือ**"เมืองโบราณศรีเทพ"** ที่เพิ่งได้รับการขึ้นทะเบียนเป็นมรดกโลกในปี 2023 โดยเป็นมรดกโลกแห่งที่ 7 ของไทย และเป็นมรดกโลกทางวัฒนธรรมแห่งที่ 4 ของไทย  
  
**"เมืองโบราณศรีเทพ"**ตั้งอยู่ในเขตอำเภอศรีเทพ จังหวัดเพชรบูรณ์ เป็นเมืองโบราณขนาดใหญ่ที่มีหลักฐานการอยู่อาศัยมาตั้งแต่สมัยก่อนประวัติศาสตร์ตอนปลาย จากหลักฐานทางโบราณคดี และงานศิลปกรรมที่มีอยู่ แสดงให้เห็นว่าเมืองโบราณแห่งนี้มีการรับอารยรรมจากภายนอก ทั้งจากอินเดีย เขมร และวัฒนธรรมทวารวดีแหล่งอื่นๆ จนเมืองมีความเจริญรุ่งเรืองและมีเอกลักษณ์เฉพาะตัว

ในพื้นที่ของเมืองโบราณศรีเทพ มีโบราณสถานอยู่หลายแห่ง จุดสำคัญคือ **“โบราณสถานเขาคลังใน”** เป็นตัวอย่างของศาสนสถานในพุทธศาสนา นิกายเถรวาท ในวัฒนธรรมทวารวดี ที่มีอายุอยู่ในราวพุทธศตวรรษที่ 12-13 ศิลปกรรมที่สำคัญของเขาคลังใน ได้แก่ งานประดับประติมากรรมพลแบกรูปคนแคระรอบฐานเขาคลังใน ซึ่งมีลักษณะแตกต่างจากที่พบที่อื่น คือ พลแบกไม่ได้มีเพียงเศียรคนเพียงอย่างเดียว ยังมีเศียรเป็นรูปสัตว์ เช่น สิงห์ ช้าง ลิง และควาย รวมถึงยังมีการแสดงสีหน้าที่แตกต่างกันออกไปด้วย  
**“โบราณสถานปรางค์ศรีเทพ”**เป็นโบราณสถานในศิลปะสมัยบาปวน – นครวัด ในวัฒนธรรมเขมร มีอายุราวปลายพุทธศตวรรษที่ 16 – ต้นพุทธศตวรรษที่ 17 ปรางค์ประธานเป็นปราสาทอิฐขนาดใหญ่ ตั้งอยู่บนฐานศิลาแลง ซึ่งตั้งอยู่บนฐานไพทีที่ยกสูงจากระดับพื้นดินทั่วไป 1 เมตร ลักษณะของปรางค์สร้างด้วยอิฐและศิลา หันหน้าไปทางทิศตะวันตก สัมพันธ์กับที่ตั้งเขาถมอรัตน์

**“โบราณสถานปรางค์สองพี่น้อง”**  
ปราสาทประธานมีขนาดใหญ่กว่าปราสาททางด้านซ้าย ซึ่งที่ปราสาททางด้านซ้ายนั้นมีทับหลังที่มีจำหลักเป็นรูปพระอิศวรอุ้มนางปารวตี ประทับนั่งอยู่เหนือโคอศุภราช ซึ่งลักษณะของทับหลังและเสาประดับกรอบประตูเป็นสิ่งกำหนดอายุของปรางค์ ซึ่งอยู่ในราวพุทธศตวรรษที่ 16-17 เป็นศิลปะขอมแบบบาปวนต่อนครวัดด้านนอกเมืองศรีเทพออกไปทางทิศเหนือ ราว 2 กิโลเมตร เป็นที่ตั้งของ**"โบราณสถานเขาคลังนอก"** สร้างขึ้นราวพุทธศตวรรษที่ 13-14 เป็นเจดีย์ขนาดใหญ่และมีองค์ประกอบทางสถาปัตยกรรมที่สมบูรณ์ที่สุดแห่งหนึ่งในวัฒนธรรมทวารวดี ตัวฐานเป็นสี่เหลี่ยมจัตุรัส ก่อด้วยศิลาแลง มีบันไดขึ้นทั้ง 4 ทิศ ล้อมรอบด้วยเจดีย์บริวารประจำทิศ 4 ด้าน ด้านละ 3 ชั้น และทางทิศตะวันตกของเมืองโบราณศรีเทพ ห่างออกไปประมาณ 15 กิโลเมตร มีภูเขาสูงที่ชื่อว่า "เขาถมอรัตน์" และมีศาสนสถานสำคัญอยู่บนยอดเขา คือ ถ้ำเขาถมอรัตน์ ภายในถ้ำพบการสร้างประติมากรรมนูนต่ำรูปพระพุทธรูป พระโพธิสัตว์ สถูป ธรรมจักร เป็นต้น  
  
 นักท่องเที่ยวที่ต้องการเข้าชมเมืองโบราณศรีเทพ สามารถเดินทางเข้ามาภายในอุทยานประวัติศาสตร์ศรีเทพ โดยหลังจากชำระค่าธรรมเนียมแล้ว จะมีรถรางให้บริการนำนักท่องเที่ยวเข้าชมในจุดต่างๆ ภายในพื้นที่เมืองโบราณศรีเทพ ได้แก่ หลุมขุดค้นทางโบราณคดี ปรางค์ศรีเทพ ปรางค์สองพี่น้อง และ เขาคลังใน

**รูปประกอบ**

**รูปภาพประกอบด้วย รูปปั้น, ประติมากรรม, แกะสลัก, การแกะสลักหิน

คำอธิบายที่สร้างโดยอัตโนมัติ**

**รูปคนแคระรอบฐานเขาคลังใน**



****

**ปรางค์สองพี่น้อง**



**ปรางค์สองพี่น้อง**

****

**ปรางค์ศรีเทพ**

รูปภาพประกอบด้วย ต้นไม้, กลางแจ้ง, ท้องฟ้า, ซากปรักหักพัง

คำอธิบายที่สร้างโดยอัตโนมัติ

**ปรางค์ศรีเทพ**

****

**เขาคลังใน**

รูปภาพประกอบด้วย ท้องฟ้า, เมฆ, กลางแจ้ง, หญ้า

คำอธิบายที่สร้างโดยอัตโนมัติ

**เขาคลังใน**

**รูปภาพประกอบด้วย ท้องฟ้า, เมฆ, ต้นไม้, กลางแจ้ง

คำอธิบายที่สร้างโดยอัตโนมัติ**

**เขาคลังนอก**



**เขาคลังนอก**